| ***Pranaši pozicija*** |
| --- |
|  |
|  |
| Pavadinimas | Vantage Point |
| Kilmės šalis |  JAV |
| Režisierius | Pitas Trevisas (Pete Travis) |
| Prodiuseris (-iai) | Tania Landau Rikardo del Rio (Ricardo del Río) |
| Scenaristas (-ai) | Baris Levinas (Barry Levy) |
| Kompozitorius | Atlis Orvarsonas (Atli Örvarsson) |
| Vaidina | Forsetas VaitekerisMetju FoksasDenis KvaidasViljamas HertasEdgaras RamirezasAilit ZororSigurni Viver |
| Metai | 2008 |
| Žanras | Drama, Trileris |
| Trukmė | 90 min. |
| Kalba | anglų |
| Platintojas | Columbia Pictures |
| Biudžetas | 40 mln. JAV dol. |
| **IMDb įrašas** |

**Pranaši pozicija** (angl. *Vantage Point*) – 2008 m. JAV veiksmo filmas. 

Filmo premjera įvyko 2008 m. vasario 13 d. Salamankoje (Ispanija).

Siužetas
--------

DĖMESIO: *toliau atskleidžiamos kūrinio detalės*

Suvešėjęs terorizmas priverčia pasaulio lyderius imtis rimtų atsakomųjų priemonių. Įvairių šalių vadovai susirenka istoriniame Salamankos mieste, Ispanijoje, pasirašyti JAV prezidento Hendrio Eštono inicijuotą tarptautinę anti teroristinę sutartį. Visas pasaulis, užgniaužęs kvapą laukia viršūnių susitikimo.

Iškilminga susitikimo atidarymo ceremonija tampa teroristinio išpuolio arena. Nuaidi du šūviai, JAV prezidentas suklumpa ir aikštėje kyla panika. Dar nespėjusią atsikvošėti minią apkurtina sprogimų banga. Išpuolis trenkia lyg žaibas iš giedro dangaus… Tačiau taip pasirodyti gali tik paprastam iškilmių stebėtojui, žioplinėjančiam turistui Govardui arba pažiūrėti į „svarbius dėdes" su mama atklydusiai mažylei Anai. Ne visiems išpuolis buvo toks netikėtas. Kažkas vis dėlto jį numatė, kai kas jam ruošėsi ir įvykdė. Kažkas, pasislėpęs minioje, stebėjo, kad viskas pavyktų ir nekiltų jokių nesklandumų.

Tik kur tas nematomas priešas tūnojo? Gal jis stovėjo visai šalia jūsų, kol jūs filmavote istorinį vadovų susitikimą savo vaikams? O gal slėpėsi už kameros Reksos Bruks žinių komandoje ir filmavo tai, ko niekas daugiau nepastebėjo? Vertėtų peržiūrėti ir žinių komandos nufilmuotą medžiagą – galbūt jiems pavyko užfiksuoti ką nors svarbaus.

Galbūt derėtų atidžiau pasidomėti slaptosios tarnybos agentais Kentu Teiloru ir Tomu Barnsu, atsakingais už JAV prezidento saugumą? Ar T. Barnsas tikrai tinkamas prezidento apsaugai? Jis neseniai grįžo į tarnybą po sunkios traumos. Galbūt jam derėtų dar pailsėti prieš stojant į tarnybą: akivaizdu, kad jis nepastebėjo prezidentui gresiančio pavojaus. O kur tuo metu buvo K. Teiloras? Ir kur jis dingo po pasikėsinimo į prezidentą?

O kur taip karštligiškai skuba Salamankos mero apsaugos darbuotojas Enrikė? Gal jis vienas iš teroristų ar tiesiog laiko savo pareiga bent vieną iš jų sučiupti? Galbūt jis netgi žino, ką jis vejasi?…

Aktoriai
--------

* Forsetas Vaitekeris – turistas iš JAV Govardas Liuisas
* Metju Foksas – slaptosios tarnybos agentas Kentas Teiloras
* Denis Kvaidas – slaptosios tarnybos agentas Tomas Barnsas
* Viljamas Hertas – JAV prezidentas Hendris Eštonas
* Edgaras Ramirezas – teroristų įkaitas Chavjeras
* Eduardo Norjega – mero apsaugos darbuotojas Enrikė
* Ailit Zoror – Enrikė draugė Veronika
* Sigurni Viver – TV žinių tarnyvos vadovė Reksa Bruks
* Zoe Saldana – TV žinių reporterė Endži

ir kt.

Išnašos
-------

1. ↑   Archyvuota kopija 2008-05-26 iš Wayback Machine projekto. Filmo aprašymas

Nuorodos
--------

* Apdovanojimai ir nominacijos (Anglų kalba)
* Oficiali filmo svetainė (Anglų kalba)